1

18

PATVIRTINTA
Šakių rajono savivaldybės administracijos direktoriaus 2020 m. balandžio    d. įsakymu Nr. AT-









[image: ]
UŽDAROJI AKCINĖ BENDROVĖ
„ŠAKIŲ VANDENYS“



2020 METŲ VEIKLOS PLANAS














2020 m.

TURINYS


UŽDAROSIOS AKCINĖS BENDROVĖS „ŠAKIŲ VANDENYS“ 2020 METŲ VEIKLOS PLANAS. BENDROJI DALIS...........................................................................................................3-11
BENDRA INFORMACIJA ..................................................................................................................3-4
UŽDAROSIOS AKCINĖS BENDROVĖS „ŠAKIŲ VANDENYS“ 2020 METŲ VEIKLOS KRYPTYS IR TIKSLAI.......................................................................................................................4-5
UŽDAROSIOS AKCINĖS BENDROVĖS „ŠAKIŲ VANDENYS“ 2020 METŲ VEIKLOS PRINCIPAI............................................................................................................................................5-6
UŽDAROSIOS AKCINĖS BENDROVĖS „ŠAKIŲ VANDENYS“ VEIKLOS ATITIKIMAS RAJONO SAVIVALDYBĖS STRATEGINIAMS PLĖTROS IR VEIKLOS PLANAMS................... 6
UŽDAROSIOS AKCINĖS BENDROVĖS „ŠAKIŲ VANDENYS“ 2020 METŲ KELIAMI VEIKLOS PLANO TIKSLAI..................................................................................................................7
UŽDAROSIOS AKCINĖS BENDROVĖS „ŠAKIŲ VANDENYS“ 2020 METŲ VEIKLOS IR PLĖTROS PLANO UŽDAVINIŲ VYKDYMAS..............................................................................7-11
UŽDAROSIOS AKCINĖS BENDROVĖS „ŠAKIŲ VANDENYS“ 2020 METŲ VEIKLOS PLANAS. PRIEMONIŲ PLANO DALIS........................................................................................12-18

[bookmark: _GoBack]















UŽDAROSIOS AKCINĖS BENDROVĖS „ŠAKIŲ VANDENYS“ 2020 METŲ VEIKLOS PLANAS. BENDROJI DALIS. 

BENDRA INFORMACIJA

Uždaroji akcinė bendrovė „Šakių vandenys“, buvusi Specialios paskirties uždaroji akcinė bendrovė „Šakių vandenys“, yra įsteigta Lietuvos Respublikos įstatymų nustatyta tvarka, 1991 m. rugpjūčio 1 d. reorganizavus Šakių valstybinę vandens tiekimo įmonę. Bendrovė įsteigta ir veikia vadovaudamasi Lietuvos Respublikos akcinių bendrovių įstatymu, bendrovės įstatais, Lietuvos Respublikos įmonių įstatymu ir kitais Lietuvos Respublikos įstatymais bei norminiais aktais, kurie reguliuoja įmonių veiklą. Bendrovės buveinės adresas: V. Kudirkos g. 62, Šakiai. Pakeitus įmonės pavadinimą, nuo 2003 m. spalio 3 d. pasikeitė ir įmonės įregistravimo Nr. AB 03-10. Nuo 2004 m. spalio 20 d. įmonei suteiktas naujas įmonės kodas 174264880. 
Bendrovės finansiniai metai prasideda sausio 1 d. ir baigiasi gruodžio 31 d.
Bendrovė neturi  filialų, atstovybių, dukterinių ar asocijuotų įmonių.
Bendrovės pagrindinė veikla – vandens rinkimas, valymas ir paskirstymas.
Bendrovė yra ribotos turtinės atsakomybės įmonė, turinti juridinio asmens teises, kurios kapitalas padalintas į akcijas. Pagal savo prievoles ji atsako tik savo turtu.
Bendrovė yra Lietuvos vandens tiekėjų asociacijos (LVTA) narė. 
2015 m. rugsėjo 29 d. Valstybinės kainų ir energetikos kontrolės komisijos  nutarimu Nr. O3-523 „Dėl Geriamojo vandens tiekimo ir nuotekų tvarkymo licencijos uždarajai akcinei bendrovei „Šakių vandenys“ išdavimo“, Bendrovei suteikta geriamojo vandens tiekimo ir nuotekų tvarkymo veiklos licencija Nr. L7-GVTNT-65, suteikianti teisę vykdyti geriamojo vandens tiekimą ir nuotekų tvarkymo paslaugą Šakių mieste ir dalyje Šakių rajono.
Be centralizuotų vandens tiekimo ir nuotekų tvarkymo paslaugų teikimo, įmonė uždirba pajamų iš kitos veiklos: transporto paslaugos bei mechanizmų nuomos, automobilių stovėjimo aikštelės nuomos, vandentiekio bokšto nuomos antenų statymui, nuotekų išvežimo iš vietinių nuotekų kaupimo rezervuarų ir kt.. 
Uždaroji akcinė bendrovė „Šakių vandenys“ yra išnuomojusi vietą antenų pastatymui ant vandentiekio bokšto UAB „Bitė“, UAB „Omnitel“ , UAB „Tele2“ , AB „Lietuvos radijo ir televizijos centras“ ir kitiems. 
Uždarosios akcinės bendrovės „Šakių vandenys“ aplinkos veiksnių analizė.
Atsižvelgiant į tai, kad uždaroji akcinė bendrovė „Šakių vandenys“ didžiąją dalį pajamų – daugiau nei 90 proc., gauna iš gyventojams ir įmonėms patiektą geriamąjį vandenį bei sutvarkytas nuotekas, vieni svarbiausių veiksnių, įtakojančių bendrovės veiklą, yra gyventojų disponuojamos pajamos ir perkamoji galia bei demografinė rajono padėtis.
Vienas svarbiausių aspektų yra gyventojai, kurie yra pagrindiniai teikiamų paslaugų vartotojai. Dabartinės demografinės tendencijos šiuo laikotarpiu nėra palankios. Remiantis Lietuvos statistikos departamento duomenimis, gyventojų skaičius Šakių mieste ir rajone, kasmet mažėja vidutiniškai apie 2,5 proc. Vandentvarkos ūkio plėtros projektų įgyvendinimas ir naujų vartotojų prijungimas iš dalies kompensuoja mažėjantį vandens suvartojimą.
Socialinius pokyčius, kurie apima gyvenimo kokybę, gyventojų užimtumą ir pajamas, lemia bendra valstybės ekonominė politika. Svarbu aktyviai skatinti regiono ekonominę plėtrą, kuriant geresnę gyventojų užimtumo, verslumo ir investicinę aplinką.

UŽDAROSIOS AKCINĖS BENDROVĖS „ŠAKIŲ VANDENYS“ 2020 METŲ VEIKLOS KRYPTYS IR TIKSLAI

Uždaroji akcinė bendrovė „Šakių vandenys“, įvertinusi dabartinę būklę, jai keliamus tikslus, atsakomybę, lūkesčius, numatė pagrindines veiklos kryptis 2020 metams:
·  vandens tiekimo ir nuotekų tvarkymo tinklo plėtra Šakių rajone. Tikslas – išplėsti geriamojo vandens tiekimo ir nuotekų tvarkymo infrastruktūrą, kad iki 75 %. Šakių miesto ir rajono aptarnaujamų teritorijų gyventojų galėtų naudotis centralizuotai tiekiamo geriamojo vandens paslaugomis;
·  geriamojo vandens tiekimo ir nuotekų tvarkymo sistemų renovavimas. Tikslas – didinti sistemos efektyvumą, mažinant nuostolius geriamojo vandens tiekimo tinkluose bei pritekėjimus į nuotekų tinklus;
·  nuolatinis ir ilgalaikis gyvybiškai būtinų geriamojo vandens tiekimo bei nuotekų tvarkymo paslaugų teikimo užtikrinimas. Tikslas – sumažinti avarijų, pertrūkių skaičių, trumpinti jų likvidavimo trukmę;
·  veiklos atitikimas nustatytiems paslaugų kokybės, aplinkosaugos ir sveikatos apsaugos reikalavimams. Tikslas – užtikrinti, kad patiektas geriamasis vanduo atitiktų Lietuvos ir ES reikalavimus ir visos surinktos nuotekos būtų valomos, o išleidžiamos išvalytos nuotekos atitiktų Lietuvos ir ES standartus;
·  duomenų patikimumas ir IT sistemų suderinamumas. Tikslas – užtikrinti duomenų tikslumą, operatyvumą, saugumą, atnaujinant informacines sistemas, įsigyjant ir atnaujinant kompiuterinę, automatinio valdymo sistemų įrangą;
·  efektyvi, profesionali veikla, paslaugų kokybė ir maksimalus klientų lūkesčių ir poreikių tenkinimas. Tikslas – išlaikyti teikiamų paslaugų kainą, didinti veiklos efektyvumą, mažinant vandens netektis, tiksliai apskaitant paslaugų kiekius bei įrengiant vandens apskaitos prietaisus pas vartotojus;
·  ūkio eksploatavimo būklės užtikrinimas. Tikslas – reikalingo ilgalaikio turto (statinių, įrangos ir kt.) atnaujinimas, infrastruktūros objektų išpirkimas.


UŽDAROSIOS AKCINĖS BENDROVĖS „ŠAKIŲ VANDENYS“ 2020 METŲ VEIKLOS PRINCIPAI

Bendrovės pagrindinė veikla – požeminio vandens gavyba, jo gerinimas ir tiekimas, nuotekų surinkimas ir išvalymas. Bendrovės kita veikla – statinių ir įrenginių nuoma, inžinerinių tinklų statyba ir priežiūra, nuotekų išvežimas.
Šakių rajono savivaldybės tarybos 2015 m. spalio 16 d. sprendimu Nr. T-179 „Dėl uždarosios akcinės bendrovės „Šakių vandenys“ paskyrimo viešuoju geriamojo vandens tiekėju ir nuotekų tvarkytoju“ Bendrovė paskirta viešuoju geriamojo vandens tiekėju ir nuotekų tvarkytoju savivaldybės viešojo vandens tiekimo teritorijoje. Rajono savivaldybės tarybos 2015 m. gruodžio 18 d. sprendimu Nr. T-278 „Dėl uždarosios akcinės bendrovės „Šakių vandenys“ paskyrimo paviršinių nuotekų tvarkytoju“ Bendrovė paskirta paviršinių nuotekų tvarkytoju savivaldybės teritorijoje (nuo 2016 m. sausio 1 d.).
Savivaldybės keliamas tikslas Bendrovei – savivaldybės pavestos savarankiškosios geriamojo vandens tiekimo ir nuotekų tvarkymo funkcijos vykdymas bei pelningos veiklos siekimas.
Uždaroji akcinė bendrovė „Šakių vandenys“ vykdo savivaldybės pavestas funkcijas:
Savivaldybei svarbių funkcijų užtikrinimas.
Bendrovė užtikrina pavestas savivaldybės savarankiškąją geriamojo vandens tiekimo ir nuotekų tvarkymo organizavimo funkciją bei paviršinių nuotekų tvarkymo funkciją.
Efektyvi veikla ir ilgalaikė nauda akcijų savininkui.
Bendrovė sieks didinti pardavimo pajamas, mažinti savikainą ir siekti pelno. Bendrovės pardavimo pajamos kasmet augs iki 4 proc., o savikaina didės nežymiai.
Pažangi įmonė.
Bendrovė, įgyvendindama numatytas veiklas ir priemones, plėtos, renovuos ir modernizuos vandens tiekimo ir nuotekų šalinimo infrastruktūrą. 
Skaidrumas.
Bendrovėje viešieji pirkimai bus atliekami vadovaujantis Lietuvos Respublikos viešųjų pirkimų įstatymo nuostatomis. Bendrovė užtikrina, kad viešai bus skelbiama Bendrovės veiklos planas, veiklos ataskaitos ir kita teisės aktais nustatyta informacija.
Socialinė atsakomybė.
Bendrovėje darbo apmokėjimo sistema, parengta vadovaujantis Lietuvos Respublikos darbo kodeksu ir bendrovės darbo tvarkos taisyklėmis, nustato bendrovės darbuotojų darbo apmokėjimo sąlygas ir dydžius, priemokas, priedus, premijas. Darbuotojams, atsižvelgiant į bendrovės finansinę padėtį, bus skiriama materialinė pašalpa artimojo netekties ar kitos didelės nelaimės, įvykusios dėl nuo darbuotojo nepriklausančių priežasčių, atveju.

UŽDAROSIOS AKCINĖS BENDROVĖS „ŠAKIŲ VANDENYS“ VEIKLOS ATITIKIMAS RAJONO SAVIVALDYBĖS STRATEGINIAMS PLĖTROS IR VEIKLOS PLANAMS

Uždarosios akcinės bendrovės „Šakių vandenys“ veiklos strategijos tikslas – atsižvelgiant į esamą vandentvarkos būklę Šakių mieste ir rajone, nustatyti vandens tiekimo ir nuotekų tvarkymo paslaugų teikimo kryptis, strateginius tikslus, uždavinius 2020 m., pagal kuriuos bus rengiamos vandentvarkos infrastrtuktūros plėtros, atnaujimo bei remonto programos ir priemonės, tokiu būdu siekiant užtikrinti nenutrūkstamą bendrovės veiklą, tinklo patikimumą, nuostolių tinkle mažinimą ir sudaryti sąlygas fiziniams ir juridiniams asmenims gauti saugos ir kokybės reikalavimus atitinkantį geriamąjį vandenį ir nuotekų tvarkymo paslaugas.
Uždarosios akcinės bendrovės „Šakių vandenys“ veiklos planas parengtas vadovaujantis Šakių rajono savivaldybės 2018–2024 metų strateginiu plėtros planu, patvirtintu Šakių rajono savivaldybės tarybos 2018 m. lapkričio 23 d. sprendimu Nr. T-387 „Dėl rajono savivaldybės tarybos 2017 m. gruodžio 21 d. sprendimo Nr. T-378 „Dėl rajono savivaldybės 2018-2024 metų strateginio plėtros plano patvirtinimo“ pakeitimo ir papildymo“, tikslu „Infrastruktūros modernizavimas ir plėtra“ ir Rajono savivaldybės 2020–2022 metų strateginiu veiklos planu, patvirtintu rajono savivaldybės tarybos 2022 m. vasario 21 d. sprendimu Nr. T-54 „Dėl rajono savivaldybės 2020–2022 metų strateginio veiklos plano patvirtinimo“, įgyvendinamu investiciniu projektu „Vandens tiekimo ir nuotekų tvarkymo sistemų renovavimas ir plėtra Šakių rajone“.





UŽDAROSIOS AKCINĖS BENDROVĖS „ŠAKIŲ VANDENYS“ 2020 METŲ KELIAMI PLANO TIKSLAI

MISIJA. Užtikrinti patikimas ir kokybiškas vandens tiekimo ir nuotekų tvarkymo paslaugas klientams, patiriant mažiausias sąnaudas ir darant minimalų poveikį aplinkai.
VIZIJA. Auganti, pažangos siekianti, gerinanti teikiamų paslaugų kokybę įmonė.

TRUMPALAIKIAI TIKSLAI
1. Plėtoti ir renovuoti viešąsias geriamojo vandens tiekimo ir nuotekų šalinimo sistemas.
2. Inventorizuoti geriamojo vandens tiekimo ir nuotekų šalinimo sistemas.

UŽDAVINIAI TRUMPALAIKIAMS TIKSLAMS PASIEKTI
1.1. Įgyvendinti projektą „Vandens tiekimo ir nuotekų tvarkymo sistemų renovavimas ir plėtra Šakių rajone“ Nr. 05.3.2-APVA-R-014-41-0003;
1.2. Vykdyti geriamojo vandens objektų priežiūrą;
1.3. Vykdyti vandens gerinimo įrenginių priežiūrą;
1.4. Vykdyti paviršinių nuotekų sistemų priežiūrą;
1.5. Vykdyti vandentiekių tinklų priežiūrą;
1.6. Vykdyti nuotekų tinklų priežiūrą; 
1.7. Vykdyti nuotekų valymo įrenginių priežiūrą;
1.8. Kvalifikuotos darbuotojų komandos išlaikymas;
2.1. Inventorizuoti geriamojo vandens tiekimo ir nuotekų šalinimo sistemas pagal projektą Nr. 05.3.2-APVA-R-014-41-0003.


UŽDAROSIOS AKCINĖS BENDROVĖS „ŠAKIŲ VANDENYS“ 2020 METŲ VEIKLOS PLANO UŽDAVINIŲ PRIEMONIŲ VYKDYMAS

1. Tikslas. „Plėtoti ir renovuoti viešąsias geriamojo vandens tiekimo ir nuotekų šalinimo sistemas“.
1.1. Uždavinys. „Įgyvendinti projektą „Vandens tiekimo ir nuotekų tvarkymo sistemų renovavimas ir plėtra Šakių rajone“ Nr. 05.3.2-APVA-R-014-41-0003“. 
Priemonė 1.1.1. „Nauji nuotekų surinkimo tinklai“. Vykdant priemonę/projektą su bendrovės lėšomis numatyta nuotekų surinkimo tinklų statyba Šakiuose. Planuojama nutiesti apie 1,78 km naujų nuotekų surinkimo tinklų Šakiuose. Nutiesus šiuos nuotekų surinkimo tinklus, bus suteikta galimybė prisijungti ne mažiau kaip 47 būstams (75 gyventojams). Vykdant projektą 2020 m. taip pat bus vykdoma projekto priežiūra, atlikta projekto ekspertizė bei atliekama statinių techninė priežiūra.
Priemonė 1.1.2. „Nauji vandens tiekimo tinklai“. Vykdant priemonę/projektą su bendrovės lėšomis 2020 m. numatyta naujų vandens tiekimo tinklų satyba Plokščiuose. Planuojama nutiesti apie 0,83 km vandens tiekimo tinklų Plokščiuose. Nutiesus šiuos vandens tiekimo tinklus, bus suteikta galimybė prisijungti ne mažiau, kaip 24 būstams (58 gyventojams).
Priemonė 1.1.3. „Rekonstruoti nuotekų surinkimo tinklai“. Vykdant priemonę/projektą su bendrovės lėšomis 2020 m. numatyta nuotekų surinkimo tinklų rekonstrukcija Lukšiuose, planuojant rekonstruoti apie 1,05 km nuotekų surinkimo tinklų. Naujais rekonstruotais nuotekų surinkimo tinklai, bus galimybė naudotis 190 gyventojams pagerinta nuotekų tvarkymo paslauga.
Priemonė 1.1.4. „Naujai pastatyti geriamojo vandens gerinimo įrenginiai“. Vykdant priemonę/projektą su bendrovės lėšomis 2020 m. numatyta vandens gerinimo įrenginio statyba Kidulių gyvenvietėje. Naujai pastatyti vandens gerinimo įrenginiai tieks švarų vandenį, bus galimybė naudotis 613 gyventojams prisijungusiems prie bendros vandens tiekimo sistemos.
Uždavinys 1.2. „Vykdyti geriamo vandens objektų priežiūrą“.
Priemonė 1.2.1. „Užtikrinti vandens išgavimo pajėgumus“. Uždaroji akcinė bendrovė „Šakių vandenys“ eksploatuoja 73 vandenvietes viešajam geriamojo vandens tiekimui Šakių rajone. Kai kurios jų nuo centrinės būstinės nutolusios net 35 kilometrų spinduliu. Vandenvietėse yra sumontuota 116 giluminių siurblių. 
Vandenviečių priežiūra yra atsakingas ir nemažų kitų sąnaudų reikalaujantis darbas (teritorijos priežiūra, vandens tyrimai, elektros, remonto sąnaudos ir pan.). Vykdant laiku nenutrūkstamą vandentvarkos ūkio priežiūrą bei vandenvietės esančių vandens išgavimo įrenginių atnaujinimą, 2020 m. planuojami nuolatiniai darbai vandenvietėse. Užtikrinant pakankamą vandens išgavimo pajėgumą bei tinkamą geriamojo vandens išgavimo eksploataciją 2020 m. planuojama vykdyti filtrų bei įrenginių nuolatinę priežiūrą, išvalyti 30 gręžinių kolonų ir vykdyti jų išpumpavimo darbus bei papildomai atnaujinti įrenginius įsigyjant 4 vandens siurblius bei 2 hidroforus. 
Uždavinys 1.3. „Vykdyti vandens gerinimo įrenginių priežiūrą“.
Priemonė 1.3.1. „Užtikrinti geriamojo vandens saugą“. Šiuo metu Bendrovė eksploatuoja 17 vandens gerinimo įrenginių. Šakių miesto, Kudirkos Naumiesčio, Būblelių, Užjaunių, Panovių, Išdagų, Sudargo, Ploksčių, Mikytų, Katilių, Lekėčių, Lukšių, Kriūkų, Barzdų, Šlamų, Degutinės, Žvirgždaičių vandenvietėse iš gręžinių išgautame požeminiame vandenyje yra padidintas geležies kiekis, amonio, chlorido kiekis, todėl geriamasis vanduo, prieš patiekiant jį vartotojams, yra ruošiamas vandens gerinimo įrenginiuose. Vandens valyklose paruošiamo vandens kiekis sudaro 58,34 %. 2020 m. planuojama minėtuose objektuose prižiūrėti 17 slėginių filtrų ir vykdyti įrenginių nuolatinę priežiūrą. 
Uždavinys 1.4. „Vykdyti paviršinių nuotekų sistemų priežiūrą“.
Priemonė 1.4.1. „Paviršinių nuotekų tvarkymo sistemos remonto darbai“. Paviršinių lietaus nuotekų surinkimui Bendrovė eksploatuoja 38 km paviršinių nuotekų tinklų Šakių rajone. Paviršinių lietaus nuotekų tinklai yra atskiri nuo buitinių nuotekų surinkimo sistemos. 2020 m. planuojami nuolatiniai darbai avaringiausiose ir nudėvėtose paviršinių nuotekų tinklų atkarpose. Planuojama praplauti 18 km paviršinių nuotekų tinklų, išvalyti apie 300 šulinėlių (grotelių), suremontuoti apie 30 šulinėlių liukų, prižiūrėti 6 lietaus nuotekų išleistuvus: 4 Šakių mieste, 1 Gelgaudiškio mieste, 1 Lukšių miestelyje. 
Uždavinys 1.5. „Vykdyti vandentiekio tinklų priežiūrą“. 
Priemonė 1.5.1. „Vandentiekio tinklų remontas“. Geriamasis vanduo tiekiamas 463 km vandentiekio tinklų Šakių rajone, kadangi didelė dalis vamzdynų pakloti prieš 30 ir daugiau metų, vandens tiekimo sistema nėra pakankamai patikima, įvyksta avarijos ir dalis vandens nuteka į aplinką, vartotojai patiria vandens tiekimo pertrūkius. 2020 m. planuojami nuolatiniai darbai avaringiausiose ir nudėvėtose vandentiekio tinklų atkarpose, numatant vamzdynų remonto, keitimo darbus, sklendžių, šulinių liukų, hidrantų keitimo ir kitus darbus. Dėl kasmet vandentiekio tinkluose įvykstančių avarijų, planuojama 2020 metais atnaujinti 1,6 km vandentiekio linijų, pakeisti 20 sklendžių, naujai įrengti 5 vandens įvadus.
Uždavinys 1.6. „Vykdyti nuotekų tinklų priežiūrą“.
Priemonė 1.6.1. „Nuotekų tinklų remontas“. Nuotekoms surinkti Bendrovė eksploatuoja 165 km nuotekų tinklų Šakių rajone. Kaip ir vandentiekio tinklai, didžioji dalis nuotekų surinkimo tinklų yra pakloti prieš 30 ir daugiau metų. Senų nuotekų tinklų problema yra nuotekų tinklų užsikimšimai, lūžimai. Bendrovė kasmet investuoja lėšas vamzdynų bei technologinės įrangos atnaujinimui ir statybai, kad saugiai surinktų ir perpumpuotų nuotekas. Užtikrinant siurblinių darbo patikimumą 2020 m. planuojami siurblinių siurblių remonto ir keitimo darbai, siurblinių sklendžių ir kitos įrangos keitimo bei remonto darbai. Priemonės vykdymas užtikrina patikimesnį nuotekų nuvedimą į nuotekų valyklas bei sumažina riziką galimam aplinkos teršimui. Kasmet nuotekų tinkluose įvyksta nuo 150 – 230 avarijų. 2020 metais planuojama suremontuoti nuotekų 30 šulinėlių, praplauti 90 km nuotekų linijų bei suremontuoti 10 nuotekų siurblinių 
Uždavinys 1.7. „Vykdyti nuotekų valymo įrenginių priežiūrą“.
Priemonė 1.7.1. „Nuotekų valymo įrenginių remontas“. Uždaroji akcinė bendrovė „Šakių vandenys“ eksploatuoja 16 nuotekų valyklų. Visose nuotekų valyklose nuotekos išvalomos iki didžiausios leidžiamos taršos normatyvų, nustatytų Lietuvos Respublikos Nuotekų tvarkymo reglamente ir Taršos integruotos prevencijos ir kontrolės leidimuose (TIPKL). Siekiant palaikyti galiojančias nuotekų išvalymo normas, 2020 m. planuojami nuolatiniai nuotekų valyklų technologinių įrenginių atnaujinimo darbai. 2020 m. bus atliekami būtini darbai nuotekų išvalymo efektyvumo palaikymui. Numatomas 2 orapūčių ir maišyklių pirkimas, atnaujinimas ir remontas numatytuose objektuose bei kitų reikalingų priemonių įsigijimas. 
Uždavinys 1.8. „Kvalifikuotos darbuotojų komandos išlaikymas užtikrinant kvalifikacijos kėlimą“.
Priemonė 1.8.1. „Organizuoti kvalifikacijos kėlimą darbuotojams (seminarai, mokymai)“. Siekiant įgyvendinti kokybišką paslaugų teikimą yra neatsiejama nuo darbuotojų kvalifikacijos, profesionalumo ir motyvacijos, investuojama į darbuotojų mokymus, seminarus, nuolatinį kompetencijos kėlimą. Darbuotojai pagal poreikį siunčiami į seminarus ir kursus. 2020 m. bendrovė planuoja siųsti 6 darbuotojus dalyvauti mokymuose dėl biologinio nuotekų valymo, viešųjų pirkimų taikymo, vandens naudojimo ir nuotekų tvarkymo apskaitos metinių ataskaitų teikimo pokyčio. 
2. Tikslas. „Inventorizuoti geriamojo vandens tiekimo ir nuotekų šalinimo sistemas“
2.1. Uždavinys. „Inventorizuoti geriamojo vandens tiekimo ir nuotekų šalinimo sistemas pagal projektą Nr. 05.3.2-APVA-R-014-41-0003“
Priemonė 2.1.1. „Įgyvendinti projektą „Inventorizuoti  geriamojo vandens tiekimo ir nuotekų šalinimo sistemas“ Nr. 05.3.2-APVA-R-014-41-0003“
Uždaroji akcinė bendrovė „Šakių vandenys“, kaip už vandens tiekimo ir nuotekų tvarkymo paslaugų teikimą Šakių rajone atsakinga bendrovė, identifikavo esmines vandens tiekimo ir nuotekų tvarkymo sistemos problemas ir inicijavo investicijų projektą „Inventorizuoti geriamojo vandens tiekimo ir nuotekų šalinimo sistemas“.
Senos statybos vandens tiekimo tinklų su kameromis ir buitinių nuotekų surinkimo tinklų su šuliniais, esančių Šakių aglomeracijoje (Šakių m., Giedručiai, Girėnai, Striūpai, Daugėliškiai), Kidulių, Lekėčių ir Sintautų miestelių teritorijoje, geodezines nuotraukas, kadastrinius matavimus, apskaitos darbus (inžinerinių tinklų matavimų atlikimas, bylų sudarymas, suderinimas su Nekilnojamojo turto kadastro tvarkytoju) ir perduoda kadastrines bylas valstybės įmonei Registrų centrui nuosavybės teisėms bendrovės vardu įregistruoti. Įgyvendinus projektą planuojama inventorizuoti 76,7 km. geriamojo vandens tinklų ir 20,3 km nuotekų surinkimo tinklų, projekto darbai pradedami 2020 m.


Uždarosios akcinės bendrovės „Šakių vandenys“ 
direktorius                                                                                                    Kęstutis Vilkauskas

Uždarosios akcinės bendrovės „Šakių vandenys“ 2020 metų veiklos planas. Bendroji dalis.
Uždarosios akcinės bendrovės „Šakių vandenys“ 
2020 metų veiklos planas. Priemonių plano dalis. 
priedas

UŽDAROSIOS AKCINĖS „ŠAKIŲ LAIDOTUVIŲ NAMAI“ 2020 METŲ VEIKLOS PLANAS. PRIEMONIŲ PLANO DALIS

UŽDAROSIOS AKCINĖS BENDROVĖS „ŠAKIŲ VANDENYS“ 2020 METŲ LAIKOTARPIO VEIKLOS PLANO TIKSLAI, UŽDAVINIAI, PRIEMONĖS

2020 metai
Misija „Užtikrinti patikimas ir kokybiškas vandens tiekimo ir nuotekų tvarkymo paslaugas klientams, patiriant mažiausias sąnaudas ir darant minimalų poveikį aplinkai“.

Vizija „Auganti, pažangos siekianti, gerinanti teikiamų paslaugų kokybę įmonė“.


Tikslas (trumpalaikis): 
	Nr.
	Trumpalaikio tikslo pavadinimas
	V/Kr. Nr.
	Vertinimo kriterijaus pavadinimas
	Mato vnt.
	2020 metų laikotarpio reikšmė

	1.
	Plėtoti ir renovuoti viešąsias geriamojo vandens tiekimo  ir nuotekų šalinimo sistemas
	1.1.
	Įgyvendintų vandentvarkos projektų skaičius
	vnt.
	1




Uždavinys (trumpalaikis) tikslui: 
	Nr.
	Trumpalaikio uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2020 metų laikotarpio reikšmė

	1.1.
	Įgyvendinti projektą „Vandens tiekimo ir nuotekų tvarkymo sistemų renovavimas ir plėtra Šakių rajone“ Nr. 05.3.2-APVA-R-014-41-0003
	1.1.
	Naujai prijungtų gyventojų, kuriems teikiamos paslaugos naujai pastatytais nuotekų surinkimo tinklais, skaičius
	vnt.
	200

	
	
	1.2.
	Naujai prijungtų gyventojų, kuriems teikiamos vandens tiekimo paslaugos naujai pastatytais geriamojo vandens tiekimo tinklais, skaičius
	vnt.
	130

	
	
	1.3.
	Gyventojams, kuriems teikiamos pagerintos nuotekų tvarkymo  paslaugos, skaičius
	vnt
	389

	
	
	1.4.
	Gyventojų, kuriems bus teikiamos vandens tiekimo paslaugos iš naujai pastatytų geriamojo vandens gerinimo įrenginių, skaičius
	vnt.
	1156



Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2020 metų laikotarpio reikšmė
	Atsakingas už priemonę

	1.1.1.
	Nauji nuotekų surinkimo tinklai
	1.1.1.
	Sudarytų nuotekų sutarčių skaičius 
	vnt.
	82
	UAB „Šakių vandenys“


	1.1.2.
	Nauji vandens tiekimo tinklai
	1.1.2.
	Sudarytų vandens sutarčių skaičius 
	vnt.
	24
	

	1.1.3.
	Rekonstruoti nuotekų surinkimo tinklai
	1.1.3.
	Gyventojams, kuriems teikiamos pagerintos nuotekų tvarkymo  paslaugos, skaičius
	vnt.
	190
	

	1.1.4.
	Naujai pastatyti geriamojo vandens gerinimo įrenginiai
	1.1.4.
	Gyventojų, kuriems bus teikiamos vandens tiekimo paslaugos iš naujai pastatytų geriamojo vandens gerinimo įrenginių, skaičius
	vnt.
	613
	




Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2020 metų laikotarpio reikšmė

	1.2.
	Vykdyti geriamo vandens objektų priežiūrą
	1.2.
	Prižiūrimų geriamo vandens gavybos objektų skaičius
	vnt.
	73






Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2020 metų laikotarpio reikšmė
	Atsakingas už priemonę

	1.2.1.
	Užtikrinti vandens išgavimo pajėgumus
	1.2.1.
	Įsigytų vandens siurblių, hidroforų skaičius
	vnt.
	6
	UAB „Šakių vandenys“

	
	
	1.2.2.
	Valytų gręžinių kolonų skaičius
	vnt.
	30
	




Uždavinys (trumpalaikis) tikslui: 
	Nr.
	Trumpalaikio uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2020 metų laikotarpio reikšmė

	1.3.
	Vykdyti vandens gerinimo įrenginių priežiūrą
	1.3.
	Prižiūrimų vandens gerinimo įrenginių skaičius
	vnt.
	19



Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2020 metų laikotarpio reikšmė
	Atsakingas už priemonę

	1.3.1.
	Užtikrinti geriamojo vandens saugą
	1.3.1.
	Prižiūrimų slėginių filtrų skaičius
	vnt.
	17
	UAB „Šakių vandenys“




Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2020 metų laikotarpio reikšmė

	1.4.
	Vykdyti paviršinių nuotekų sistemų priežiūrą
	1.4.
	Prižiūrimų paviršinių nuotekų sistemų, kilometrais
	km.
	38




Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2020 metų laikotarpio reikšmė
	Atsakingas už priemonę

	1.4.1.
	Paviršinių nuotekų tvarkymo sistemos remonto darbai
	 1.4.1.
	Praplautų paviršinių nuotekų tinklų, kilometrais
	km.
	18
	UAB „Šakių vandenys“

	
	
	1.4.2.
	Valytų šulinėlių (grotelių ) skaičius
	vnt.
	300
	

	
	
	1.4.3.
	Suremontuotų šulinėlių liūkų, skaičius
	vnt.
	20
	

	
	
	1.4.4.
	Prižiūrimų lietaus nuotekų išleistuvių, skaičius 
	vnt.
	6
	



Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2020 metų laikotarpio reikšmė

	1.5.
	Vykdyti vandentiekio tinklų priežiūrą
	1.5.
	Prižiūrimų vandentiekio tinklų kilometrais
	km.
	463



Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2020 metų laikotarpio reikšmė
	Atsakingas už priemonę

	1.5.1.
	Vandentiekio tinklų remontas
	1.5.1.
	Likviduotų vandentiekio avarijų skaičius
	vnt.
	500-600
	UAB „Šakių vandenys“

	
	
	1.5.2.
	Atnaujintų (pravertų vamzdžiu) vandentiekio linijų, kilometrais
	km.
	1,6
	

	
	
	1.5.3.
	Pakeistų sklendžių skaičius
	vnt.
	20
	

	
	
	1.5.4.
	Įrengtų naujų įvadų skaičius
	vnt.
	5
	


Uždavinys (trumpalaikis) tikslui: 
	Nr.
	Trumpalaikio uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2020 metų laikotarpio reikšmė

	1.6.
	
Vykdyti nuotekų tinklų priežiūrą

	1.6.
	Prižiūrimų nuotekų tinklų kilometrais
	km.
	165



Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2020 metų laikotarpio reikšmė
	Atsakingas už priemonę

	1.6.1.
	Nuotekų tinklų remontas
	1.6.1.
	Likviduotų avarijų skaičius
	vnt.
	150-230
	UAB „Šakių vandenys“

	
	
	1.6.2.
	Remontuotų nuotekų šulinėlių skaičius
	vnt.
	30
	

	
	
	1.6.3
	Praplautų nuotekų linijų, kilometrais
	km.
	90
	

	
	
	1.6.4.
	Remontuotų nuotekų siublinių skaičius
	vnt.
	10
	




Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2020 metų laikotarpio reikšmė

	1.7.
	Vykdyti nuotekų valymo įrenginių priežiūrą
	1.7.
	Prižiūrimų nuotekų valymo įrenginių priežiūrą
	vnt.
	16









Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2020 metų laikotarpio reikšmė
	Atsakingas už priemonę

	1.7.1.
	Nuotekų valymo įrenginių remontas
	1.7.1.
	Atnaujintų ir remontuotų orapučių ir maišyklių skaičius
	vnt.
	2
	UAB „Šakių vandenys“




Uždavinys (trumpalaikis) tikslui: 
	Nr.
	Trumpalaikio uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2020 metų laikotarpio reikšmė

	1.8.
	Kvalifikuotos darbuotojų komandos išlaikymas užtikrinant kvalifikacijos kėlimą
	1.8.
	Mokymų skaičius
	vnt.
	4



Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2020 metų laikotarpio reikšmė
	Atsakingas už priemonę

	1.8.1.
	Organizuoti kvalifikacijos kėlimą darbuotojams (seminarai, mokymai)
	1.8.1.
	Darbuotojų, dalyvaujančių mokymuose skaičius
	vnt
	6
	UAB „Šakių vandenys“





Tikslas (trumpalaikis): 
	Nr.
	Trumpalaikio tikslo pavadinimas
	V/Kr. Nr.
	Vertinimo kriterijaus pavadinimas
	Mato vnt.
	2020 metų laikotarpio reikšmė

	2.
	Inventorizuoti geriamojo vandens tiekimo ir nuotekų šalinimo sistemas 
	2.
	Inventorizuotų tinklų sistemų skaičius
	vnt.
	2




Uždavinys (trumpalaikis) tikslui: 
	Nr.
	Trumpalaikio uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2020 metų laikotarpio reikšmė

	2.1.
	Inventorizuoti geriamojo vandens tiekimo ir nuotekų šalinimo sistemas pagal projektą Nr. 05.3.2-APVA-R-014-41-0003
	2.1.
	Inventorizuotų tinklų sistemų, kilometrais
	km.
	97



Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2020 metų laikotarpio reikšmė
	Atsakingas už priemonę

	2.1.1
	Įgyvendinti projektą „Inventorizuoti  geriamojo vandens tiekimo ir nuotekų šalinimo sistemas“ Nr. 05.3.2-APVA-R-014-41-0003
	2.1.1.1.
	Inventorizuotų geriamojo vandens tinklų, kilometrais
	km.
	76,7
	UAB „Šakių vandenys“

	
	
	2.1.1.2.
	Inventorizuotų nuotekų tinklų, kilometrais
	km.
	20,3
	






Uždarosios akcinės bendrovės „Šakių vandenys“ direktorius                                                                          Kęstutis Vilkauskas

